kardosdrur/scandi-wiki huggingface dataset:
Infralyd

Infralyd (fra latin Infra: nedenfor, under) er lyd med en frekvens på under 20 Hz.

Det menneskelige øre er ret ufølsomt overfor infralyd, men infralyd er hørbart ved høje lydtryk og opfattes som en rumlen eller buldren. Arbejdstilsynet anbefaler 95 dB(G) som øvre acceptable grænse ved 8 timers daglig belastning. Ikke alle dybe toner, rumlen og buldren er infralyd, men kan være såkaldt lavfrekvent lyd på over 20 Hz, der opfattes bedre af det menneskelige øre.

Infralyd opstår ofte sammen med lavfrekvent lyd i langsomtgående motorer, ventilationsanlæg mv.

Visse dyr (f.eks. hvaler) kan generere og opfatte infralyd, der har den fordel, at den overføres godt i vand og kan opfattes på store afstande.

Infralydsagen i Danmark 
I Danmark har nogle klaget over lavfrekvente lyde, og der er bl.a. af civilingeniør Kurt Delvig fra Miljøstyrelsen i 1995 blevet påpeget, at disse menneskers gener bør tages seriøst og undersøges:

Af støjkilder nævnes bl.a. kraftvarmeværker og skibe. I artiklen nævnes også Stålvalseværket i Frederiksværk som mulig kilde til gener.

Undersøgelsen fra Aalborg Universitet 
I juni 2007 offentliggjorde Aalborg Universitet resultatet af en undersøgelse, der havde til formål at klarlægge, hvorfor nogle mennesker "er generet af tilsyneladende mystiske brummelyde". Resultatet af undersøgelsen var, at de generede mennesker i nogle tilfælde var generet af almindelig lyd på over 20 Hz og i nogle tilfælde havde en en slags tinnitus. Ingen af de generede mennesker var i stand til at opfatte selv kraftigt forstærket (+10dB) infralyd og de var generelt i besiddelse af normal hørelse.

Selvom infralyd iflg. undersøgelsen ikke kan være årsag til disse mennesker gener, kan der sagtens være tale om virkelige, fysiske lyde på over 20 Hz og den aktive Landsforeningen Infralyd & Miljø varetager disse menneskers interesser og dens medlemmer har skrevet debatindlæg til bl.a. fagbladet Ingeniøren.

Kilder 

Sundhed
Lyd
Wave Rock

Wave Rock er en klippe beliggende i det nordvestlige Australien og er et af Australiens mange berømte naturfænomener. 

Wave Rock er en imponerende granitformation, der menes at være omkring 2700 millioner år gammel. Den har fået sit navn på grund af et stykke, af klippen, der er 110 meter langt og omkring 15 meter højt, hvor klippen er formet som en perfekt surferbølge. Klippen har taget form gennem de mange år, den har eksisteret. Vind og vejr har slebet den, og formet den, som den ser ud i dag. De mørke fremtoninger på klippens side, skyldes alger, der gror på overfladen af ”bølgen”, og giver den et helt særligt præg.

Landskabsformer
Sten
Bishop Rock

Bishop Rock er en lille klippe, som er beliggende ca. seks kilometer udfor den vestlige del af de engelske Scilly-øer.

Klippen er kendt for sit 45 meter høje fyrtårn samt for at være start- og/ eller slutpunkt for konkurrencen om det Blå bånd for den hurtigste overfart for skibe over Nordatlanten.

Klippen blev, ifølge "Guinness Book of World Records", anset for at være den mindste ø i verden, (46 x 16 meter), hvor en bygning er opført. Dog er denne rekord ikke længere officiel da klippen er ubeboet og øen "Just enough space for" har overtaget titlen.

Ekstern henvisning 
 Trinity House – Bishop Rock (engelsk) 

Øer i England
Ben's Cookies

Ben's Cookies er en kæde af butikker der sælger småkager i Storbritannien. Den originale butik ligger i det historiske Covered Market i Oxford. Siden har det udvidet med 10 butikker over hele Storbritannien samt flere butikker andre steder i verden. Ben's Cookies blev startet i 1984 af Helge Rubinstein.

Butikker

Storbritannien 
 Bath
 Brighton
 Coventry
 Leamington Spa
 London, Covent Garden
 London, High Street Kensington
 London, Leadenhall Market
 London, South Kensington
 Oxford

Andre lande 
 Cairo (Egypten)
 Dubai (Forenede Arabiske Emirater)
 Riyadh, Tahliya St. (Saudi Arabien) (åbnede i 2007)
 Riyadh, Sahara Mall (Saudi Arabien)
 Seoul (Sydkorea)

Bagerbutikskæder
Fødevarevirksomheder fra Storbritannien
Småkager
Marine Support Unit

Marine Support Unit (MSU), tidligere kaldt Marine Police, er en britisk politienhed, der blev oprettet i Wapping, London 1798, og siden 1899 har været en enhed under Metropolitan Police Service. Styrken blev en skabelon for udviklingen af landets politistyrke i starten af det 19. århundrede, og regnes af mange som den første virkelige politistyrke i moderne forstand i landet.

Historie 

Styrken blev grundlagt af magistraten Patrick Colquhon og Master Mariner John Harriott for at bekæmpe tyveri, plyndring og korruption i byens havn. Det første budget på 5.000 £ blev dækket af hhv. Exchequer (920 £) og West India Merchants and Planters Company (4.020 £).

Marine Police lejede lokaler, hvor Wapping politistation senere blev bygget. Der blev udnævnt en Superintendent of Ship Constables og fem konstabler, kaldt Surveyors, som patruljerede på Themsen. De havde også egne roere, som fragtede konstablerne i åbne både. I tillæg var der fire konstabler, som inspicerede de skibe, der lå til kajs, samt skibskonstabler, der blev betalt af skibenes ejere og havde til opgave at overvåge havnearbejderne. På kajerne var der en konstabel, Surveyor of Quays med to assistenter og 30 politivægtere, som overvågede lastning og losning.

I 1829 blev Metropolitan Police Force oprettet. Marine Police havde da tre stationer: Wapping, Waterloo, samt Blackwall, der tilsammen rådede over 15 både. I 1899 blev de to styrker slået sammen, og Marine Police blev Thames Division. Dette navn blev beholdt helt til 2001.

I 2000'erne 

Enheden har fortsat sit hovedkvarter i Wapping, nær Tower Bridge. Dens hovedopgave er at overvåge Themsen og området langs floden, samt bistand til andre enheder i Metropolitan Police Service, når de har behov for MSU's ekspertise. De arbejder også i nært samarbejde med andre mydigheder, som havnevæsenet, Kent and Essex Police, Special Branch, toldvæsenet, immigrationsmyndigheder, kystvagten, RNLI, brandvæsenet, samt sundhedsvæsnet.

MSU dækker en strækning på omkring 60 km langs Themsen, men opererer om nødvendigt også udenfor dette område.

Eksterne henvisninger 

 Enhedens hjemmeside
 Enhedens historie

Britiske myndigheder i London
Politi i Storbritannien
Themsen
Air India

Air India (tidl. Air-India) er Indiens nationale flyselskab. IATA-code: AI og ICAO-code: AIC. Air India er det eneste statsejede flyselskab i Indien, og med sin flåde på i alt 229 fly flyver selskabet til 899 destinationer i og uden for Indien. Air India er med virkning fra 15. juli 2007 sluttet sammen med det indiske flyselskab Indian (tidl. Indian Airlines), der fortrinsvis opererer indenrigsflyvninger samt flyvninger til nabolandene.

Air India har hovedkvarter i lufthavnene Chhatrapati Shivaji International Airport i Mumbai og Indira Gandhi International Airport i Delhi, og selskabets motto er Your Palace in the Sky.

Air India blev grundlagt som Tata Airlines som en del af den store indiske koncern Tata Sons (i dag Tata Group), men overgik til en offentlig virksomhed efter afslutningen af 2. verdenskrig.

Air India afventede i mange år medlemskab af flysammenslutningen Star Alliance, medlemskabet blev dog først en realitet i 2014.

Eksterne henvisninger 

 www.airindia.com – official website for Air India

Noter 

Flyselskaber fra Indien
Etableret i 1932
Star Alliance
London havn

London havn (engelsk: Port of London) ligger langs floden Themsens bredder i London i England.

Teknisk set består havnen af hele tidevandsdelen af Themsen fra Margate på sydkysten og Clacton-on-Sea på nordkysten til Teddington, totalt omkring 150 km. Havnen administreres af London havnevæsen.

Havnen var central for Londons økonomi fra saksiske tider. I 1700- og 1800-tallet var den verdens mest trafikerede havn, med kajanlæg langs 17 km af flodbredderne, over 1500 kraner og betjening af 60.000 skibe hvert år. I 2. verdenskrig var den et hovedmål for Luftwaffe under blitzen.

Senere som større skibe og containere blev taget i brug, blev London havn mindre og mindre vigtig gennem sidste halvdel af 1900-tallet. Havnen er imidlertid fortsat en af Storbritanniens tre største efter havnene i Tilbury og Felixstowe (rækkefølgen varierer stadig).

London havn håndterer årligt 50 millioner ton last og 12.500 skibe, med 73 operative lastekajer. Dette udgør omkring 10 procent af Storbritanniens skibsfart og bidrager med over 35.000 arbejde og 8,5 milliarder pund til landets økonomi.

Eksterne henvisninger 
 Officielle hjemmeside 

Havne i Storbritannien og Nordirland
Havn
Themsen
Havn
Æble (bebyggelse)

Æble er en lille bebyggelse i den nordlige del af Ørbæk Sogn (Vindinge Herred), ca. 1 kilometer øst for Refsvindinge. I landsbyen ligger Æblegården, der hører under Ørbæklunde og vandmøllen Æble Mølle ved Ørbæk Å.

Æble ligger i Nyborg Kommune og hører til Region Syddanmark.

Lokaliteter i Nyborg Kommune
Meiringen

Meiringen er en mindre by i kantonen Bern i det centrale Schweiz. Byen har  indbyggere. Meiringen gennemstrømmes af floden Aare på dens vej fra Grimselpasset og ned til Brienzer-søen.

Meiringen er stationsby på banen fra Interlaken til Lucerne. Meiringen er endvidere endestation på den lokale Meiringen-Innertkirchen Bahn.

Turisme 
I gåafstand fra Meiringen ligger den imponerende Aareschlucht, der er et velbesøgt turistmål. Her har floden banet sig vej gennem en smal klippespalte, som er sikkert indrettet til publikum.

Fra Meiringens udkant er der med kabelbanen, Reichenbachfall-Bahn, mulighed for at komme op til det spektakulære vandfald, Reichenbachfall, hvor Sir Arthur Conan Doyles mesterdetektiv Sherlock Holmes ifølge legenden led en voldsom død under et opgør med sin svorne fjende, Professor Moriarty. Denne fiktive hændelse har gjort Meiringen så kendt, at Sherlock Holmes er udnævnt til æresborger i byen, med dertil hørende statue på torvet foran Den Engelske Kirke. Statuen er af den britiske maler og billedhugger John Doubleday. Som en (næsten) selvfølgelighed er der et Sherlock Holmes Museum i byen.

Andet 

Det hævdes, at marengs er opfundet i Meiringen i 1600 (eller 1720?) af en italiensk konditor ved navn Gasparini.

Referencer

Eksterne henvisninger 

 Byens hjemmeside 

Byer i Schweiz
Kanton Bern
Inter Press Service

Inter Press Service (IPS) er et internationalt nyhedsbureau med det specifikke formål at støtte produktionen og udbredelsen af information om nationale og internationale realiteter med særlig fokus på udviklingslande.

Bureauet blev oprindeligt startet i 1964 som et profitløst internationalt samarbejde blandt journalister.

I 1994 ændrede de status til organisation for offentlig nytte for udviklingssamarbejde.

Eksterne links 
 IPS News
 IPS Europe 

Nyhedsbureauer
Etableret i 1965
Sherpa

Sherpa er en betegnelse, der dækker flere forskellige forhold, der for de fleste har det tilfælles at de udspringer fra Himalaya-regionen i Nepal. Derudover anvendes betegnelsen sherpa i vid udstrækning som et synonym for styrke. 

 Sherpa-folket – en etnisk gruppe fra Khumbu-regionen (Khumbu-Sherpa) og Helambu (Helambu-Sherpa) i nepalesisk Himalaya.
 Sherpa (bjergguide) – en ofte anvendt betegnelse for de bjergguider, der ledsager bjergbestigere og andre grupper under ekspeditioner i Himalaya.
 C-23 Sherpa – et mindre amerikansk troppetransportfly fra Short Brothers
 Sherpa – nepalesisk inspireret øl'' fra mikrobryggeriet Jensens Bryghus

Kommentarer 
Sherpa anvendes som efternavn blandt mange personer fra sherpa-folket i Nepal, eksempelvis Ang Rita Sherpa samt bruges ofte lidt fejlagtigt som en fællesbetegnelse for bærere (el. portere), der ledsager ekspeditioner i Himalaya.
Ravkammeret

Ravkammeret i Katharinapaladset nær Sankt Petersborg er dekoreret med paneler af rav og guld, som i dag er en rekonstruktion.

Det oprindelige ravrum blev lavet i Preussen fra 1701 til 1709 og befandt sig i Schloss Charlottenburg i Berlin. Da den russiske zar Peter den Store besøgte ravrummet i 1716 var han så begejstret for det, at han fik det foræret af kong Frederik Vilhelm 1. af Preussen.

I 1755 fik kejserinde Elisabeth af Rusland ravrummet installeret først i Vinterpaladset i Sankt Petersborg og senere flyttet til Katharinapaladset lidt syd for Sankt Petersborg. I 1941 flyttede tyskerne rummet til slottet i Königsberg i Østpreussen. Ved krigens slutning forsvandt rummet. Nogle mener, at det nedbrændte, da russerne angreb slottet, mens andre mener, at tyske soldater nåede at flytte det og gemme det et mere sikkert sted. Det oprindelige rum er aldrig blevet fundet, og der er stadig skattejægere, der leder efter det.

En rekonstruktion af rummet blev indviet i Katharinapaladset i 2003.

Eksterne henvisninger 

 Bibliographic database of the international literature about the Amber Room

Kunsthistorie
Bygninger, konstruktioner og anlæg i Sankt Petersborg
IPS

IPS eller ips har flere betydninger:
 Inter Press Service - et internationalt nyhedsbureau
 Intrusion prevention system - layer 7 switch mulig egenskab, I en NG firewalls er egenskaben essentiel
 IPS (instructions per second) - mål for ydeevne af en processor
 Inch per second - tommer per sekund; ikke-SI hastighedsmål
 Interplanetary Superhighway - veje gennem solsystemet som kræver minimal fremdrift
 Inner product space - Indre produkt
Kleinmachnow

Kleinmachnow er en by i landkreis Potsdam-Mittelmark i den tyske delstat Brandenburg. Den ligger 19 km sydvest for centrum af Berlin og 12 km øst for Potsdam. Kleinmachnow ligger ved Teltowkanalen og Kleinmachnow sluse fra 1906, der nu er et fredet kulturminde.

Forstæder til Berlin
Hanne Varming

Hanne Varming (født 13. maj 1939 i København, død 30. oktober 2022) var en dansk billedhugger.

Hun blev uddannet på Det Kgl. Danske Kunstakademi fra 1958‑65 hos Gottfred Eickhoff og Mogens Bøggild og debuterede på Charlottenborg Forårsudstilling i 1963.

Hanne Varming var medlem af Kunstnersammenslutningen Kammeraterne fra 1974 til 2001 og har været medlem af Kunstnersammenslutningen Corner 2001-2019

Fra 1986 til 1993 var hun medaljør hos Den Kgl. Mønt og har således været designer af forsiden på 10- og 20-kronen.

Den 13. marts 2002 udgav Post Danmark Varmings skulptur Pigerne i lufthavnen på frimærke og har også udgivet førstedagskonvolutter og frimærkehæfte.

Der er en bronzestatue af Hanne Varming i Viborg, Apollonia, og i 2006 færdiggjorde hun fire større skulpturer til fire gårdrum i det nye Statsfængsel Østjylland på en mark uden for Horsens. De fire skulpturer er Knælende dreng, Emma på bænk, Oldeforældre og Mand med barn (sidstnævnte skabt stedsspecifikt til fængslet).

I Odense står Konen med æggene, og i Skjern findes Nicole med stol. Andre af Hanne Varmings værker er at finde på Sjælland i det offentlige rum, bl.a. på Kultorvet og Victor Borges Plads i København. Foran Møstingshus på Frederiksberg står Far og barn, og i Valby er Hans Jakob at finde ved Valby bibliotek, og Konen med Hundene står på Valby Tingsted. Konen på kassen findes både i Ballerup og på Bispebjerg Hospital. Emma på bænk står i Allerød, og Det Lange menneske står ved Mørkhøj Kirke.

Hædersbevisninger 
 1971: Ole Haslunds Kunstnerlegat
 1983: Niels Mathiesen Prisen
 1985: Tagea Brandts Rejselegat
 1988: Eckersberg Medaillen
 1990: Livsvarig kunstnerydelse fra Statens Kunstfond
 1993: Anne Marie Telmányis Legat
 1996: Niels Wessel-Bagge Art Foundation
 2000: Ridderkorset

Litteratur 
 Olesen, Peter : "Hanne Varming" (2002) 
 Olesen, Peter : "Alle elsker Hanne" (2009) 
 Kjærboe, Rasmus: "Fra skitse til skulptur" (2014) 
 Poulsen, Jørgen: "Familie" (2019)

Referencer

Eksterne henvisninger 
 gallerivarming.dk
 
 
 Hanne Varming - Den Store Danske

Billedhuggere fra Danmark
Kunstnere på finansloven (afdøde)
Modtagere af Eckersberg Medaillen
Danskere i 1900-tallet
Personer fra København
Personer i Kraks Blå Bog (afdøde)
Modtagere af Tagea Brandts Rejselegat
Modtagere af Ole Haslunds Kunstnerfonds legat
Børge Wagner

Børge Wagner (født 11. februar 1938) er en dansk hornist, dirigent og chefkapelmester.

Wagner studerede horn med solohornist Ingbert Michelsen og var ansat som 2. solohornist i Radiosymfoniorkestret i 1956-1968, debuterede som dirigent i 1964 og blev herefter fast tilknyttet som kapelmester for Odense Symfoniorkester i 1968-1985. Fra 1987-1996 var han chefkapelmester for DR RadioUnderholdningsOrkestret. Han har desuden virket som gæstedirigent ved samtlige danske symfoniorkestre, Den Kgl. Livgardes Musikkorps samt ved adskillige udenlandske orkestre. Siden 1996 har han arbejdet som dirigent på freelancebasis.

Fra koncerter i radio og TV kendt som en uhøjtidelig musikformidler. Han har dirigeret en lang række cd'er med RadioUnderholdningsOrkestret, bl.a. Lumbye Fantasier og Danse og James Prices musical Tordenskjold (1994).

Fra 1998 til 2010 var han politisk aktiv som medlem af Odense Byråd for Det Konservative Folkeparti og har bl.a. været partiets gruppeformand i en periode, ligesom han har været formand for Hospice Fyn i en årrække.

Dirigenter fra Danmark
Politikere fra Det Konservative Folkeparti
Riddere af Dannebrog
Medlemmer af Odense Byråd
Harald Nielsen (flertydig)

Harald Nielsen kan henvise til flere personer:

 Harald Nielsen (skuespiller) (1831-1882) – norsk skuespiller
 Harald Nielsen (grosserer) (1864-1934) – dansk grosserer
 Harald Nielsen (forfatter) (1879-1957) – dansk forfatter og kritiker
 Harald J. Nielsen (1884-1918) – dansk direktør
 Harald Nielsen (ingeniør) (1886-1941) – dansk ingeniør
 Harald Nielsen (arkitekt) (1886-1980) – dansk arkitekt
 Harald Nielsen (sølvtegner) (1892-1977) – dansk sølvtegner
 Harald Nielsen (amtsforvalter) (1892-1978) – dansk amtsforvalter
 Harald Nielsen (politiker) (1896-1976) – dansk partisekretær og politiker, medlem af Folketinget
 Harald Nielsen (bokser) (1902-1983) – dansk professionel bokser og amatøreuropamester
 Harald Nielsen (direktør) (1910-1980) – dansk direktør og vicekonsul
 Harald Nielsen (1941-2015) – dansk fodboldspiller
Ålands flag

Ålands flag blev vedtaget af Ålands Landsting (selvstyreforsamling) i 1953 og godkendt af republikken Finlands præsident i 1954. Ålands flag følger mønsteret for Nordens korsflag. Farverne blå, gul og rød er Ålands og Finlands rigsvåbenfarver. Flaget kan også tolkes som det svenske flag med et rødt kors i midten.

Flaget er i størrelsesforholdet 17:26. De blå felter er 6:8 ved stangsiden og 6:13 i flagets frie ende. Korsets bredde svarer til 5 enheder hvoraf de gule kanter svarer til 1,5 enheder hver og det røde kors 2 enheder.

Flagdage 
Åland har tre officielle flagdage:
 30. marts: dagen for fejring af Ålands demilitarisering og neutralitet 
 sidste søndag i april: Det ålandske flags dag
 9. juni: Ålands selvstyredag

Flaglovgivning 
Ålands flag er lovreguleret gennem Landskabslov (1992:41) om Ålands flag. Her fastsattes flagets størrelsesforhold, og bestemmelser om flagets anvendelse blev givet. Flagloven bestemmer at Ålands flag kan benyttes som koffardiflag af fartøjer som er hjemmehørende i landskabet. Fartøjer som drives af landskabsmyndigheder er pålagt at føre Ålands flag.

Tidligere flag 
Et flag for Åland blev skabt allerede i 1922. Det bestod af en vandret gul stribe på en blå dug men blev ikke officielt vedtaget. Udformningen blev forklaret som det svenske flag uden den vertikale korsstreg og viser den ålandske befolknings bestræbelser på at bevare sin svenske kultur og fremme tilhørsforholdet til Sverige.

Eksterne henvisninger 
 Ålands lagsamling 2004 med Landskabslov (1992:41) om Ålands flag 
 Retningslinjer for Ålands flags farver.

Flag fra Europa
Ålandsøerne
Nordiske korsflag
Nationale flag
Saint Helier

Saint Helier er den største by på Jersey, en britisk kronbesiddelse i øgruppen Kanaløerne i den engelske kanal. Byen har  indbyggere.

Saint Helier er hovedstad på øen, medens administrationen er henlagt til den mindre by St Saviour.

Referencer 

Byer i England
Jersey
Jensens Bryghus

Jensens Bryghus i Rårup mellem Horsens og Vejle og nær Juelsminde var et dansk mikrobryggeri oprettet i 2006 af Frede Jensen, der gennem 30 år har arbejdet med bryggerier i store dele af verden. Planen var en produktion på 100-150.000 liter øl årligt med mulighed for at udvide produktionen til omkring 300.000 liter årligt.

Bryggeriets produkter bærer præg af international orientering med navne som Mekong, vietnamesisk inspireret øl, Sherpa, nepalesisk inspireret øl, Ngong Hills, kenyansk inspireret øl, hvortil kommer den mere hjemligt klingende Juelsminde Bryg samt sæsonprodukter i forbindelse med jul og påske.

Bryggeriet gik konkurs i 2009.

Se også 
 Bryggerier i Danmark

Referencer

Eksterne henvisnigner 
 Officiel website for Jensens Bryghus 

Mikrobryggerier fra Danmark
Bygninger, konstruktioner og anlæg i Hedensted Kommune
Etableret i 2006
Ophørt i 2009
Sejr Volmer-Sørensen

Sejr Volmer-Sørensen (7. februar 1914 i Kristianstad, Sverige – 11. maj 1982, København) var en dansk pianist, skuespiller, revydirektør og tv-vært, der blev landskendt med programmet TV i Tivoli og indsamlingen til Ungarnshjælpen i 1957.

Sejr Volmer Sørensen var adoptivbarn hos lædergrosserer Volmer Sørensen og blev student fra Frederiksberg Gymnasium i 1932. Han blev uddannet som pianist i Paris hos Robert Casadesus og havde sin debutkoncert i Tivoli i 1934. Herefter gav han en række koncerter herhjemme og i udlandet.

Sejr Volmer-Sørensen var meddirektør ved Riddersalen i 1937-39 og direktør for Hornbækrevyen i 1942. Fra 1950 var han ansat i Danmarks Radio, hvor han blev en meget populær radio- og tv-vært i en lang række programmer som Telefonen ringer og På'en igen sammen med Christian Arhoff.

Sejr Volmer-Sørensen var konferencier ved mange Melodi Grand Prixfinaler og leverede selv en række bidrag til dansk Melodi Grand Prix. Det var fx ham, der leverede teksten til sangen "Dansevise", som Grethe og Jørgen Ingmann sejrede med i London i 1963.

Hans talenter strakte vidt: oversættelse, iscenesættelse, sang og skuespil, indtaling, forfattervirksomhed, show, reklame og parodi. Han var tillige en succesrig talentspejder, og mange kunstnere blev hjulpet i gang af ham.

Han medvirkede i en række danske film og TV-stykker og var sidst i sin karriere kendt som direktør og skuespiller ved Nykøbing Falster Revyen.

Sejr Volmer-Sørensen blev gift 21. maj 1968 med skuespilleren og sangerinden Grethe Sønck.

Han blev stedt til hvile ved de ukendtes grav på Tibirke Kirkegård,

Sangtekster og oversættelser 
 1960 Forelsket i København (Bent Fabricius-Bjerre)
 1962 Dyrenes Karneval (Saint-Saëns)
 1962 Vuggevise (Kjeld Bonfils)
 1962 Jeg snakker med mig selv (Otto Francker)
 1963 Penge (Otto Francker)
 1963 Dansevise (Otto Francker)
 1966 Flagermusen (operette)
 1968 Junglebogen (Walt Disney)
 1969 Mini-midi-maxi-girl (Kai Ewans)
 1970 Hjemme hos os (Kjeld Bonfils)
 1971 Smilende Susie (Chris Andrews)
 1971 Pas på den knaldrøde gummibåd (Bobby Schmidt)
 1972 Velkommen til verden (Andersson/Ulvaeus)

Filmografi

Litteratur 
Stjerneglimt og nullermænd : muntre apropos'er til 60 år i livet og 40 på scenen (Børge Binderup, 1974 – 183 sider)

Referencer

Eksterne henvisninger 
 

Pianister fra Danmark
Sangskrivere fra Danmark
Studieværter fra Danmark
Danskere født i Sverige
Personer i Kraks Blå Bog (afdøde)
Selvbiografer fra Danmark
Dansksprogede forfattere fra Danmark
Personer med enkeltværker i Kulturkanonen
Kloster Lehnin (kommune)

Lehnin eller Kloster Lehnin er en by i landkreis Potsdam-Mittelmark i den tyske delstat Brandenburg. Den ligger 15 kilometer sydøst for Brandenburg an der Havel, omkring 25 kilometer sydvest for Potsdam og omkring 50 kilometer fra Berlin.

Byen ere bedst kendt for det godt 825 år gamle cistercienserkloster Kloster Lehnin som er det ældste kloster i Brandenburg og blev grundlagt i 1180 markgreve Otto 1. af Brandenburg.